
AWEMainta 


Diahuebs, 15 augustus 2019 


Personal di Cuido Salud Hubenil rabia y ta denuncia cu 

Minister Dangui Oduber tambe a pega cu malesa 
di priminti y no ta cumpli cu palabracionnan haci 


Trahadonan di Seccion Cuido di Salud 
Hubenil di Departamento di Salubri- 
dad Publico (DVG) ta hopi disgusta cu 
despues di un aña y 4 luna nada no a 
keda cla ainda pa nan por haya un es- 
pacio unda nan seccion ta keda ubica. 
Aña pasa april e edificio den cual nan 
tabata a keda desaproba dor cu e ta 
den mal estado. A papia hopi for di e 
tempo ey y palabracion a wordo haci, 
pero nada ainda. 

E motibo di nan protesta ta cu nan a 
haci varios intento, mandando carta, 
pidiendo un solucion pa nan por haci 
nan trabou debidamente y no ta haya 
reaccion. Nan a wordo saca di e area 
unda nan tabata ubica pa motibo cu e 
lugar tabata den mal estado. 

Sharon Everts, vocero di e trahador- 
nan aki a splica cu ta for di april aña 
pasa nan edificio a wordo “afgekeurd” 
y mester a bandona e lugar. 

“For di e momento ey nos no tin un edi- 
ficio propio. Nos a haci tur intento p’e 
trabou por sigui, pero e ta birando im- 
posibel y esey ta inaceptabel.” 

Esey t’e motibo cu ayera mainta a 
cuminsa na entrega n’e Management 
Team y nan hefe directo un carta, pa 
despues entrega un copia di e carta na 
Minister Dangui Oduber. E ta un car- 
ta firma pa tur e personal di e accion 
aki di DVG. 

Tanto Management Team como hefe di 
seccion ta na altura di e problema aki, 
y nan mes tambe a manda varios carta 
pa Minister pidiendo pa un solucion, 
mirando e situacion cu e trahadornan 
ta den dje. 

Segun Sharon Everts, nan mes a bus- 
ca diferente opcion y solucion, pero 
mayoria di nan material y mobilario ta 
den e edificio bieu, den van Leeuwen- 
hoekstraat, y nan no por wordo hiba 
na unda nan ta. 

Tin biaha nan ta traha den koffieka- 
mer, sala di reunion chikito of otro de- 
partamento. 


E ta fastioso, pasobra ta sinta riba stoel- 
y mesanan cu a wordo “afgekeurd”, no 
tin nan materialnan di trabou cu nan, 
no tin computer tur ora den cercania, 
ta inacesibel p’e clientenan, pasobra 
no sa fiho unda nan ta sinta. 

“E1 a bira un situacion imposibel pa 
nos sigui traha.” Dia 5 di juli ultimo, 
e grupo a sinta cu nan Minister unda 
a trece tur e preocupacionnan aki di- 
lanti y a propone un solucion n’e man- 
datario. Na final a yega na un palabra- 
cion esaki ta encera cu asina cu scol 
cuminsa, si e edificio riba Caya Watty 
Vos no keda cla, e mandatario lo ubica 
nan den un otro edificio cu ta cla caba 
pa sigui cu nan trabou. 

E mester ta un edificio adecuado pa 
ubica e 20 personanan cu ta traha den 
e seccion aki. Pero no a cumpli cu nin- 
gun di e dos opcionnan aki, pa cual 
nan a dicidi di pone trabou abou ayera 
mainta. 

Nan mester a haya un contesta de- 
finitivo dia 19 di juli ultimo, pero no 
ta logra haya contacto of reaccion di e 
mandatario. Inclusive nan sindicato 
TOPA tambe a haci algun intento, pero 
sin resultado. Algun di e empleadonan 
a bay wak e espacio concerni y esaki 
tabata “curu curu”, pues nada a wordo 
haci eynan pa nan por drenta e lugar. 
Ademas, e ta chikito p’e cantidad di 
hende. Minister Dangui Oduber a bisa 
cu e lo ta cla den ocho (8) siman, pero 
e periodo aki a pasa caba siman pasa 
diabierna. 

E falta di lugar adecuado ta nifica cu 
nan campaña di vacunacion escolar no 
por sigui, control medico na skol y con- 
sultanan di baby tampoco lo sigui. 

Tin proyectonan andando den area di 
promocion di salud cu tambe lo keda 
pega. 

“Nos ta duna Minister 48 ora y ta spe- 
ra cu den e periodo ey e tin un contesta 
satisfactorio pa nos. 


Si nos no haya e contesta nos lo no 
reanuda trabou. Nos a warda asina 
hopi caba, a demostra hopi pasenshi, 
a duna hopi di nos parti y awor nos ta 
spera e Minister cumpli di su banda 
pa busca solucion rapido pa nos.” 

Den e carta entrega na sra. Joan van 
Heynigen, hefe di Management Team 
y Crystal Brown (Afdelingshoofd), ta 
papia cu nan a spera un aña y 4 luna. 
Ta papia di un edificio cla cu nan por 
drenta cu e 20 persona cu ta traha den 
e seccion. Ta pidi comprension di e he- 
fenan p’e motibo di nan accion. 

Sra. Van Heynigen a splica cu e ta com- 
pronde nan situacion y e importancia 
di e trabou cu e seccion aki ta haci. Y 
e ta spera cu nan haya un contesta pa 
nan traha debidamente pa Aruba. 

E hefe di Management Team a bisa cu 
e mes a bay controla e edificionan cu 
a wordo menciona y hasta el a bisa e 
mandatario recientemente cu ta ur- 
gente pa haya un lugar y e mandatario 
a bisa cu e ta consciente di esey. 

“Urgencia no ta spera un aña y mey pa 
solucion, e solucion mester bini mas li- 
her posibel.” Inclusive e hefe aki como 
parti di e seccion Hubenil, no tin lugar 
di sinta ora cu e caba cu su trabou di 
Management Team. 

“Nan mester haya contesta, nan a 
mustra hopi pasenshi.” E1 a priminti 
e trahadornan cu lo tuma contacto cu 
e Minister pidiendo atrobe pa un bon 
solucion. 

“Mi tin aprecio p’e trahadornan aki cu 
a traha un aña y 4 luna den situacion 
cu otronan lo no acepta. 

Hasta e administracion di e seccion 
aki ta mobil awor. E ta bira tempo pa 
nan haya un lugar unda nan ta sinti 
nan mes comodo y ricibi e clientenan.” 
Kier men cu Minister Dangui Oduber 
a pega cu e malesa, masha promesa, y 
no por cumpli. 

Trahadornan a dun'e 48 ora pa bin cu un solucion 

Minister Dangui Oduber a priminti atrobe cu e lo 
percura pa tin solucion pa trahadornan di JGZ 


AYERA mainta e trahadornan di e afdeling di Jeugd 
Gezondheidszorg (JGZ) cu ta resorta bou di Salud Publico 
(DVG) a entrega un manifesto pa expresa un preocupacion 
specifico cu nan lugar di traha esta e edificio unda nan ta 
traha y edificio unda nan lo mester bay muda. 

Minister Dangui Oduber a reuni dia 5 di juli 2019 cu sindi- 
cato TOPA y tambe algun trahador di JGZ p’asina atende 
cu e.o. e topico di mudamento pa un edificio nobo y splica e 
trahadornan kico Gobierno lo bay haci. 

E edificio caminda JGZ tabata ubica ta den un estado di 
decadencia y 8 aña largo nada a wordo haci pa percura p’e 
trahadornan tin un espacio adecuado pa nan por eherce 
nan trabou. 

Di hopi tempo a busca un lugar adecuado y apropia p’e tra- 
hadornan y a splica nan tambe e proceso cu ta andando. E 
trahadornan a presenta un edificio caminda nan ta desea 
di wordo ubica y kier obliga Gobierno pa pone nan den e 
edificio aki. 

Gobierno na su turno a busca diferente opcion y na final a 
bin cu solucion di un edificio cu ta beneficia no solamente 
e trahadornan di JGZ, pero tambe e clientenan y Gobierno 
den tur sentido. 

No por t’asina cu un trahador ta determina unda e ta bay 
sinta, den cua edificio y den cua condicion. Mas aun ora ta 
trata di forza bay den un edificio cu ta hopi mas costoso pa 
Land Aruba y e pagador di belasting, segun Minister Dan- 
gui Oduber . 

Semper ta keda n’e dunador di trabou pa determina kico ta 
bira e lugar di trabou. Tur hende por tin nan deseo, pero tur 
hende mester keda responsabel den nan acto y accionnan. 
Pero e trahadornan a duna di conoce cu nan ta wardando 
un aña y 4 luna caba. 

Gobierno t’esun encarga y autorisa pa tuma decision riba 
huur di edificio. Gobierno a sondea un lugar adecua y den 
su derecho a tuma e decision y a informa JGZ cu nan lo bay 
den un edificio adecua y apropia. Trahadornan mes a tuma 
contacto e siman aki ainda cu e doño di e edificio y sa cu 
tur e trabounan ta andando. Gobierno ta den fase final di e 
proceso pa drenta un edificio nobo aki. 



VACUNA 

Ta importante pa nos comparti informacion corecto 
cu pueblo cu dunamento di vacuna NO tin absolu- 
tamente nada di haber cu un edificio of lugar di 
traha. 

Dunamento di vacuna ta wordo duna pafo di oficina 
sea na skolnan of na Wit Gele Kruis. 

“Cu esaki como Minister mi no por compronde pakico 
nan kier stop di duna vacuna si e vacuna ta wordo 
duna pafo di oficina. Un empleado publico tey pa 
sirbi interes di pais Aruba. No por t’asina cu ta pone 
trabou abou y entre otro keda sin duna vacuna, 
pasobra no por warda riba terminacion di e edificio 
cu ta wordo ingericht riba deseonan di e trahadornan. 
Nos a compromete cu lo tin un bon edificio pa nan 

por haci nan trabou y nos ta cumpli cu esaki tambe,” 

Minister Dangui Oduber a duna di conoce. 

Segun relato mensual di juni ultimo 

A conoce un aumento di 4.8% 

Mientras Gobierno conoce caida di su entrada 



DI acuerdo cu e relato mensual di juni ultimo di Banco 
Central, e nivel general di prijs, cu ta wordo midi dor 
di e indice di prijs di consumo, a registra un subida di 
4,8% den luna di juni 2019, compara cu juni 2018. 

E contribuyentenan principal n’e aumento aki tabata 
e componentenan “Cuminda y Bebida No-Alcoholico” y 
“Comunicacion”. 

Tur otro componente a mustra subidanan cu excepcion 
di “educación”. Ademas, si exclui e componentenan di 
cuminda y energia for di e indice di prijs di consumo, 
inflacion a mustra un aumento di 3,0% compara cu 
juni 2018. 

Pa loke ta trata e promedio anual di e tasa di inflacion, 
esaki a registra 4,6% na juni 2019, compara cu 4,4% 
na mei 2019. 

ENTRADA DI GOBIERNO 

Na juni 2019, entrada di Gobierno a suma Afl. 111,8 
miyon, cual ta Afl. 4,1 miyon menos compara cu e me- 
sun luna di e aña anterior. 


Esaki a resulta for di caida den entrada no relata na 
impuesto (-Afl. 27.6), cu a wordo pa un gran parti miti- 
ga dor di un subida den entrada di impuesto (+Afl. 23,5 
miyon). 

E expansion den entrada di impuesto a resulta prin- 
cipalmente dor di mas impuesto riba benta di negoshi 
(+Afl. 10,5 miyon; introduccion di B.A.V.P compara cu 
e mesun luna den 2018), impuesto riba ganashi (+Afl. 
9,8 miyon), impuesto riba divisa (+Afl. 1,8 miyon) y im- 
puesto riba propiedad (+Afl. 1,4 miyon), entre otro. 

E aumentonan aki a wordo parcialmente mitiga pa 
caida den entrada for di impuesto riba salario (-Afl. 2,0 
miyon), 

TURISMO 

Un biaha mas, Banco Central ta declara pa tuma nota 
cu e cifranan di turismo no tabata disponibel na mo- 
mento di publicacion di e relato aki. 

Minister Dangui Oduber: 

Cifranan di Turismo pa luna di july 2019 ta fuerte y solido 



TURISMO di Aruba ta pasando den su mihor 
momentonan den historia di nos pais. Minis- 
ter Dangui Oduber ta sumamamente contento 
y satisfecho cu e resultadonan di aña 2018 y 
sigur tambe pa loke ta trata e prome 7 lunanan 
di aña 2019. 

Tur e indicadornan ricibi dor di AHATA ta 
positivo y ta confirma cu e maneho di Minister 
Dangui Oduber ta dunando resultado. 

Manera ta conoci e maneho di Minister Oduber 
ta dirgi riba turistanan di calidad y turistanan 
cu tin un spending capacity hopi halto. 

Den luna di juli e grado di occupacion a subi 
cu 3% compara cu juli 2018 y cu esaki un di e 
grado di occupacionnan mas halto den henter 
Caribe cu 88.7%. 

Aruba ya no conoce low season mas mirando e 
indicadornan, segun e mandatario. 

Banda di e grado di occupacion e REV PAR den 
luna di juli a conoce un crecemento di 8.2% den 
compracion cu luna di juli 2018. 

E REV PAR den juli 2019 tabata $219.51. E 
REV PAR ta un indicador sumamente impo- 
ratante pa midi e calidad di turistanan cu ta 
bin Aruba. 

E REV PAR t’e prijs cu un turista ta dispues- 
to pa paga pa un kamber pa anochi. Nos como 
pais mester ta contento cu e hecho cu nos tin 
un di e REV PAR mas halto den Caribe. 

Na momento cu bo tin un REV PAR asina halto 
e ta bisto cu turistanan di calidad ta yegando 
nos pais. E maneho di Minister Oduber a wor- 
do demostra cu e ta dunando resultado, treci- 
endo e turistanan cu ta laga mas placa den nos 
economia. 


Otro indicador hopi importante t’e 
ADR (average daily rate) cu tam- 
be a conoce un aumento di 4.6%. 
E average daily rate den luna di 
juli 2019 ta $247.39. 

Turismo ta keda e driver principal 
di nos economia, resultadonan di 
luna di juli ta confirma cu Aruba 
su Turismo ta sigui crece y sigui 
desaroya cu bishitantenan nobo. 


Maneho di Minister Dangui Odu- 
ber ta dunando e resultado con- 
forme e vision di atrae turistanan 
di calidad y esaki a wordo confir- 
ma cu cifranan di AHATA. Esaki 
sigur ta un noticia hopi positivo, 
finalmente e mandatario a gradici 
tur empleado y tur partners den 
sector turistico pa cu e resultado 
bunita aki. 



[TTT 

Thursdays in August 

WIN A SHARE OF 

$10,000 CASH 


HOW TO QUALIFY 

Receive one entry for every 55 base-points earned 
on Thursdays starting at 5am at Wind Creek Crystal 
or lOam at Wind Creek Seaport. 


Starting at 9pm, names will be drawn each hour for a chance 
to win a share of $10,000 in CASH. The Grand Prize Winner 
will receive $1K CASH! 

#WINNINGMOMENT 

See PLAYER SERVICES for details. 

KvK ta informa riba e extracto y su validez 



EXTRACTO NOBO 

E sistema nobo tin tambe un formato nobo p’e extracto, pero awor e ta 
posibel na tur momento pidi un extracto via e website di KvK. Bishita 
www.arubachamber.com y haya aceso via bo cuenta personal di My 
Chamber (“Mijn KvK”). 

Si bo no tin un account bo por traha esaki den algun minuut. Via bo 
cuenta di My Chamber bo tin aceso n’e portal di KvK y aki bo por regla 
tur asunto di bo negoshi, order y paga pa extracto y mucho mas. 



Camara di Comercio y Industria Aruba (KvK) 
ta haci tur empeño posibel pa sigui pasonan di 
inovacion tecnologico y modernisa su sistema 
di registro. 

Cu e sistema nobo KvK kier brinda mihor ser- 
vicio n’e cliente y ofrece e cliente e posibilidad 
di maneha su datonan den un forma mas flexi- 
bel. 

Nos ta den un tempo moderno caminda tur cos 
por wordo transferi via e mundo digital. Esaki 
ta bin cune cu cierto forma di traha por mustra 
un poco diferente, pero e ta normal cu tur cam- 
bio cu bin den un organisacion semper lo trece 
cune cierto resistencia of incertidumbre. 

P’e motibo aki KvK kier informa pueblo y e 
comunidad empresarial riba e forma con e ex- 
tracto ta wordo procesa y kico mester tene na 
cuenta ora di pidi extracto di negoshi. 



BO MESTER 01 WASTE BUCKET RESIDENCIAL 
OF COMERCIAL? 


20 yrd 
Big fluckvf 


I5yrd 

Jum'or Buckvf 


10 vrd 


Edte 


Smai/ 


Den pasado un extracto tabata un documento exclusivamente riba pa- 
pel. E sistema nobo ta introduci algun cambio importante den esaki. 
Como cu e extracto ta un documento digital saca for di e sistema, e ta 
wordo mara na un codigo p’asina garantisa cu e ta un documento va- 
lido y unico. E codigo aki ta un “QR code” cu bo por scan via un smart- 
phone of tablet cu aceso na internet. 

E extracto nobo por wordo verifica pa su autenticidad via “validate 
extract” cu ta un “action” riba e website di KvK. Por yega tambe via e 
link aki: https://mv.arubachamber.com/validatie. N’e pagina aki bo ta 
yena e code y asina por verifica e codigo cu ta duna indicacion cu e ex- 
tracto ta cuadra cu informacion exacto den e registro digital di negoshi 
di KvK. 

VERIFICA BO EXTRACTO 

Pa verifica e code por yena e informacion den e veld indica y di e forma 
aki bo ta haya tur informacion indicando e validez di e extracto y di e 
compania na cua e extracto aki ta pertenece. 

Un punto hopi importante di e extracto cu mester tene na cuenta ta cu 
e documento aki tin un validez di 30 dia. 

Pa garantisa y proteha e negoshi y su informacion e ta importante pa 
pone un limite y asina garantisa cu bo ta trahando cu un negoshi activo 
y serio. Ademas e ta importante pa proteha e cliente y su informacion 
den e registro di negoshi. 

KvK ta percura p’e seguridad di e dato den su sistema y asina tambe 
garantisa cu e informacion riba e extracto ta valido, actual y unico. 

E extracto cu wordo cumpra por wordo imprimi cuanto biaha cu e 
persona ta desea durante e periodo di 30 dia, pero tene na cuenta cu 
despues di e periodo di 30 dia e no ta valido mas. 

Despues di e periodo aki, si asina ta desea, lo mester cumpra un ex- 
tracto nobo. P’e motibo aki tambe KvK ta urgi tur persona cu mester 
saca un extracto sea pa banco of cualkier otro instancia, pa tene cuenta 
cu e periodo aki y asina tambe evita cu bo ta saca un extracto cu lo no 
tin validez pa un posibel cita cu un instancia pa yuda bo negoshi pa via 
cu esaki por a vence. 

Di acuerdo cu e Relato Mensual di juni 201 9 

Credito Domestico 
ta empuha Activo 
Domestico Netto 


COMPARA cu mei 

2019, den e luna di 
juni 2019, e canti- 
dad di placa den cir- 
culacion a expande 
cu Afl. 32,5 miyon te 
na Afl. 4.435,3 mi- 
yon. Esaki a resul- 
ta dor di un subida 
den e activo domes- 
tico netto (+Afl. 68,1 
miyon), cu a wordo 
parcialmente mitiga 
pa un bahada den 
e reserva di divisa 
netto (-Afl. 35,6 mi- 
yon), segun Banco 
Central. 

E expansion den e ac- 
tivo domestico netto 
a wordo causa pa un 
subida den credito 
domestico (+Afl. 72,6 
miyon) y un bahada 
den transaccionnan 
no relata na credito 
(-Afl. 4,5 miyon). 

E crecemento den 
credito domestico 
a resulta for di un 
aumento den tanto 
credito bancario net- 
to n’e sector publico 
(+Afl. 42,1 miyon) y 
den credito bancario 
na e sector priva 
(+Afl. 30,6 miyon). 


E crecemento den credito bancario n’e sec- 
tor priva ta debi na un aumento den credi- 
to na empresa (+Afl. 26,2 miyon) y hipoteca 
pa vivienda (+Afl. 5,4 miyon), cu a wordo 
parcialmente mitiga pa menos credito na 
consumidor (-Afl. 1,0 miyon). 

Tambe, credito bancario netto n’e sector 
publico a expande dor di un bahada den 
depositonan di gobierno (-Afl. 42,0 miyon). 


E caida den e reserva di divisa netto di e 
sector bancario ta debi na benta netto di 
divisa na publico (-Afl. 205.6 miyon), pri- 
mordialmente relaciona cu importación di 
mercancia y otro inversionnan. 

Esaki a wordo pa un gran parti mitiga pa 
compra netto di divisa for di publico (+Afl. 
170,0 miyon), relaciona mas tanto cu en- 
trada di for turismo. 

PA locual t’e caso di presunto actonan ireg- 
ular tumando lugar cu tereno, Minister Ot- 
mar Oduber a enfatisa cu ningun di e per- 
sonanan envolvi den e acusacionnan aki ta 
traha pa Gobierno y no tin ningun vinculo 
di trabou cu nan. 

Minister Otmar Oduber ta referi na sres. 
Morales y Corona, maske e ultimo aki mes 
ta bin ta bisa cu e ta un fiel campañador 
di Otmar Oduber y su partido, loke no tin 
nada malo, pero ora cu Leoncio Corona ta 
ofrece su mes pa yuda otro, contra pago, ta 
corupcion. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Maske cu Leoncio Corona ta su amigo 

Minister Otmar Oduber 
a instrui investigacion y 
pa denuncia tur esnan 
cu a haci acusacion na 
Ministerio Publico 


Hasta nan dos, esta Otmar Oduber y Leoncio Corona a yega di pre- 
senta den un reciente progama radial di Johnny Habibe na Hit 94. 

Pero despues cu siman pasa Ministerio di Desaroyo Teritorial, ln- 
frastructura y Medio Ambiente a tuma nota di un denuncia publico 
haci pa un cuidadano di fam Morales, kende lo ta indica cu tin ac- 
tonan iregular cu su persona lo a encontra su mes aden cu un otro 
ciudadano di fam Leoncio Corona, Minister Otmar Oduber awor a 
instrui, inmediatamente, e Director di DIP pa haci un investiga- 
cion interno riba e declaracionnan haci. 

Tin masha hende cu a keda estafa pa Leoncio Corona, te cu Min- 
isterio Publico a ser cuestiona, dicon no a detene e persona aki, 
siendo el a estafa masha hende. 

E siman aki a sali publica un otro denuncia publico di un ciudadano 
di fam Rodriguez contra e mesun persona anteriormente identifica 
cu fam Leoncio Corona. 

P’e motibo aki, Minister Otmar Oduber diamars atardi a instrui 
Director di DIP, Haime Croes pa no solamente haci un investiga- 
cion interno mas profundo na DIP, pero tambe a instrui e Director 
di DIP, Haime Croes pa entrega un keho formal na Ministerio Pu- 
blico pa posibel soborno y/of estafa den cual un of otro di e person- 
anan ariba mencina lo por ta envolvi. 

Banda di esaki a laga prohibi entrada di dicho personanan, na edi- 
ficionan di DIP, te ora cu e investigacion termina. 

Ministerio ta bolbe enfatisa cu ningun di e personanan envolvi den 
e acusacionnan aki ta traha pa Gobierno y no tin ningun vinculo di 
trabou tampoco cu nan. Por lo tanto Ministerio ta distanda su mes 
totalmente di dicho acusacionnan y ta tuma e pasonan necesario 
pa subraya e integridad di departamento di DIP. 

Minister Otmar Oduber: 


Satisfecho di mira cu 
cambionan grandi haci 
riba proyecto Watty Vos 
Blvd a duna resultado 



HOPI adaptacion a wordo haci na Watty Vos Boulevard, cu por a 
logra pa evita daño ocasiona dor di awa na e.o. Cumana. Despues 
di cu recientemente a recore e ruta cu prensa, ta mira cu trabou- 
nan ta avansando hopi liher. 

Pa cual ta gradici e team di DOW p’e pesion poni durante e ultimo 
lunanan aki. Pa logra e meta di cu e camindanan por habri october, 
y pa logra na december cu e proyectonan wordo entrega completo 
cu tur detaye, landscaping y mas. 

E evaluacion cu a tuma lugar di e sistema di drenahe no a tuma 
lugar na Cumana solamente. Tanki Leendert tambe tabata conoci 
como un sitio cu awa ta para, un bes mas a constata cu awa a para, 
pero hopi menos cu ta custumbra cu ne den e area. 

Esaki debi na cu ainda falta trabou cu tin cu tuma lugar riba e 
sistema di tuberia. Un bes mas si mira e resultadonan cu tabatin 
na Cumana, ta convenci cu no ta bay tin e problema aki. 

Pa locual t’e rotonde banda di Sun Plaza tambe tin trabounan an- 
dando pa tuberianan cu mester hiba e awa lama, cu ainda no ta 
conecta. A haci evaluacion completo di e trabou pa ta sigur di cu e 
cambionan cu ta implementando ta duna efecto positivo. 


Scolncm di EPB lo 
habri dialuna awor 

Directiva di EPB Oranjestad y EPB 
San Nicolas ta recorda tur alumno cu 
prome dia di skol ta dialuna 19 di au- 
gustus 2019. 

Skol ta cuminsa pa EPB Oranjestad 
7:30 am y pa EPB San Nicolas 7:45 
am. Mester presenta cu recibo di pago 
“schoolgeld” , carnet di AZV valido of 
pago di seguro medico y uniform segun 
reglanan di skolnan di EPB. Deseando 
tur alumno nan cu aña escolar exitoso. 


S J CartoWean 
^Cinem as 

Años. Years. Années 


Q VIP At Paseo 
Herencia 

582-3693 


Palm Beach 
Plaza Mall 


586.0074 

caribbeancinemas.com 
Caribbean Cinemas Aruba 


MORE VARIETY IN PROGRAMMING AND SHOWTIMES NOW WITH 14 SCREENS! 

AUGUST 15-21 

JUr \ %7 K PALM BEACH PLAZAMALL 

> //^1 - saturday & sunday 

// ' ^ at .'vnnPM 


SATURDAY & SUNDAY 
AT 3:00PM 



JASON SUDEIKIS | JOSH GAD 


tfi^ 


MOVIE 


WITH SPANISH SUBTITLES 

8:00 
10:25 

SAT 3:10 I 5:35 I 8:00 | 10:25 
SUN 3:1 0 5:35 8:00 


O M0N-FRI 6:05 
FRI 6:05 I 8:00 


SAT-SUN 1:40 4:00 6:20 | 8:40 

■ SPANISH- 


Moviés% 

© SATURDAY 1:00PM 


M0N-THU 5:00 

7:20 

FRI 5:00 7:20 

10:00 

SAT 2:40 5:00 

7:20 | 10:00 

SUN 2:40 5:00 

7:20 



JACOB TREMBLAY | KEITH L. WILLIAMS 


GÓOD 

BOYS 


WITH SPANISH SUBTITLES 


M0N-THU 
FRI 6:15 
iSAT 1:50 
SUN 1:50 

6:15 

8:30 

4:00 

4:00 

8:30 

10:45 

6:15 

6:15 

8:30 | 10:45 

8:30 

M0N-THU 5:25 

7:30 

9:25 

FRI 5:25 

1 7:30 

9:25 

11:30 

SAT 1:15 1 

3:20 

5:25 

7:30 1 9:25 | 11:30 

SUN 1:15 | 

| 3:20 

5:25 

7:30 | 9:25 


ISABELA MONER | EVA LONGORIA 

DORA 

AND ^ 


M0N-THU 
FRI 7:30 
SAT 2:40 
SUN 2:40 


t^LOSTCITY 

otGOLD 

WITH SPANISH SUBTITLES 

7:30 

10:05 

5:05 7:30 | 10:05 
5:05 7:30 


DONALD GLOVER | BEYONCÉ KNOWLES-CARTER 

LlON"klÑG 


O M0N-THU 
FRI 5:50 
SAT 3:10 
SUN 3:10 


WITH SPANISH SUBTITLES [PG] 


5:50 

8:30 

5:50 

5:50 


8:30 
11:10 

8:30 | 11:10 
8:30 


GD 


/ n M0N-FRI 3:50 6:25 
CviJO SAT-SUN 1:15 3:50 


9:00 

6:25 | 9:00 


M0N-THU 

4:10 

6:30 

8:50 

FRI 4:10 

6:30 

8:50 

11:10 

SAT 1:50 

4:10 

6:30 

8:50 | 11:10 

SUN 1:50 | 

4:10 

6:30 

8:50 


M0N-THU 

5:3 

7:5C 


FRI 5:3 

) 7:5 

1 10: 

0 

SAT 12:5 

0 3:1 

5:3C 

1 7:50 | 10:10 

SUN 12:5 

0 3:1 

5:3C 

7:50 


DWAYNE JOHNSON | JASON STATHAM 


SHMW 


WITH SPANISH SUBTITLES 


O /^M0N-FRI 5:50 
v3/ SAT-SUN 2:50 


8:50 

5:50 | 8:50 


©cxc 


M0N-FRI 5:25 
SAT-SUN 2:30 


8:30 

5:25 | 8:30 


«)^M0N-FRI 3:50 
^5/SAT-SUN 3:30 


@ FRI-SAT 11:00 


6:25 

6:25 


9:20 

9:20 


ELISABETH MOSS | MELISSA MCCARTHY 



WITH SPANISH SUBTITLES [r] 

O M0N-THU 9:25 
FRI 9:25 
SAT 4:35 
SUN 4:35 


11:50 

9:25 | 11:50 
9:25 


KEVIN COSTNER | MILO VENTIMIGLIA 

T H E A R T O F 

R A C I N Gt'h n e R A I 

WITH SPANISH SUBTITLES [pgI 


O M0N-FRI 7:00 

SAT-SUN 2:10 | 7:00 


N 


OPENING AUGUST 22: ANGEL HAS FALLEN, READY OR NOT 

THE MAGIC OF THE MOVIES 

ON YOUR MOBILE DEVICE 

f \ 

Download on the 

• App Store 

^ GETIT ON 

r GooglePlay 

Ta cumpliendo cu recomendacionnan di Inspectie 
Justitie en Veiligheid pa loke situacion di celnan 

segun Ministerdi Husticia mr. Andin Bikker 



ORDEN di Abogado for di basta aña tin nan preocupa- 
cion pa loke ta situacion di celnan na diferente Warda 
di Polis y na KIA mes. 

E tema aki a bin dilanti for di un pregunta di prensa na 
Minister Bikker durante conferencia di prensa. 

Segun Minister di Husticia mr. Andin Bikker neta- 
mente esaki tabata tema cu a trata ora cu el a bira 
Minister di Husticia, pasobra continuamente Orden di 
Abogado tin nan preocupacion riba esey. 

Aworaki a adresa situacion di e celnan na diferente 
Warda di Polis unda tabata por segun e mandatario. 
Manera ta conoci ta bay muda Warda di Polis Oranjes- 
tad pa facilidad na Wayaca p’asina centralisa diferente 
Departamento di Polis y eynan ta bay traha 10 pa 15 
cel nobo. Construccion di e celnan ta den e plan y asina 
cu caba cu tur formalisacion lo cuminsa cu construc- 
cion. 

Segun Minister Bikker, el a hereda un situacion y CPT, 
Inspectie di Justitie en Veiligheid di Hulanda, anual- 
mente ta bin haci reportahe di con e situacion di deten- 
cionnan ta y e.o. den KIA mes. Minister Bikker a mus- 
tra cu un raport di 2014 no tabata mustra positivo pa 


Aruba y despues di esey a hereda un otro assessment 
entre mei 2017 pa mei 2018 cu tampoco no tabata mus- 
tra bon y esey ta situacion cu a hereda. 

Dia 27 di juni ultimo a manda un update pa Inspectie 
Justitie en Veiligheid y na un manera positivo raporta 
cu mayoria di e recomendacionnan ta cumpliendo cu 
nan apesar cu a tarda un tiki. 

Segun e mandatario, ta masha bunita cu ta haya ra- 
port cu diferente recomendacion unda ta bisa cu mester 
pone man na obra y integra e persona bek den comuni- 
dad, pero si no haya un bon evaluacion di kico t’e cuater 
murayanan cu mester tene nan eyden ta dificil. Ta net 
esey Minister Bikker ta adresando aworaki pa loke t’e 
proyecto pa un KIA nobo. 

Segun Minister Bikker, e ta cumpliendo cabalmente cu 
tur recomendacion den e cuadro financiero y cu retonan 
hopi grandi pa por mehora e circunstancia bou cual un 
persona ta deteni sea ta voorlopige detentie of unabes 
el a haya un sentencia. 

Los di esey mester percura p’e facilidadnan cu nan ta 
deteni ta suficiente sigur cu sociedad ta protegi di e 
personanan aki cu di un of otro manera a dicidi di bay 
comete un crimen segun Minister Bikker. 

Parlamentario Jennifer Arends-Reyes (AVP) 

Aña escolar nobo ta cuminsa y ta parce cu Gobierno no 
kier soluciona e preocupacionnan real di maestronan 



Sra. Jennifer Arends-Reyes ta haya hopi lamentabel cu 
aña escolar a sera cu hopi inquietud y a habri cu hopi 
pregunta y desapunto. Un di e gruponan cu Parlamen- 
to a enfatisa y pidi pa reconsidera pa decentralisa nan 
y pa fortifica t’e Centro Multi Disciplinario cu practi- 
camente Gobierno a pluma completamente y awor ta 
keda mayornan preocupa, maestro y expertonan cu ta 
puntra nan mes si di berdad tin un plan concreto cu 
nan. 

Traimerdia a keda di resorta bou di Minister di Asunto 
Social caminda cu lo mester tabatin otro areglo. Den 
vacacion a ricibi un carta cu no por traspasa Traimer- 
dia bou di otro Ministerio. Middag Mavo a keda manca 
y hobennan no por cuminsa e prome aña dus pronto no 
lo existi Middag Mavo mas. 

Airconan cu a ser priminti na skolnan a haña airco 
prome cu nan. Prisma proyect a ser kita di maestronan 
y e cherry riba e bolo tabata ora cu oficialmente a man- 
da un carta pa corta den overuren di maestro, caminda 
tin un ‘bezuiniging’ pisa cu tumando lugar na skolnan. 


E bezuinigingnan aki, banda cu maestronan a acepta 
cu no mag di pidi compensacion mas pa dia cu nan ta- 
bata malo den temporada di vacacion. Tambe a acepta 
e schema di vacacion escolar nobo. Ta di lamenta cu ta 
continua cu tur decision siendo cu Parlamento a pidi pa 
pone tur decision ‘on hold’ cu awe ta continua manera 
nada no a pasa. 

E maestronan a pidi pa mas seguridad na skol y despu- 
es no a tende mucho mas tocante seguridad na trabou. 
Tambe no a plania bon pa cual skol lo mester bay na 
unda y pa percura p’e facilidadnan ta cla. 

Segun Jennifer Arends-Reyes, ta hopi ta pasando den 
mundo di enseñansa y ta spera cu di berdad por duna 
esnan cu ta traha na beneficio di nos muchanan oido y 
balor cu nan merece. Maestronan lo traha na beneficio 
di nos muchanan y inverti hopi di nan salario pa crea 
un ambiente ameno pa yama e muchanan bon bini. 

Un palabra di exito, animo y hopi forsa pa continua 
na vocifera nan preocupacionan den e aña escolar nobo 
aki, sra Arends-Reyes ta termina bisando. 

Enfermera cu ta lucha pa su pashentnan 

Irinia Zievinger ta empleado di luna di juli na Hospital 



DEN un ambiente yena di alegria, 
Departamento Snijdend 3 a celebra e 
hecho cu nan colega a wordo eligi como 
Empleado di Luna di juli, esta Irinia 
Zievinger. A sorprend’e cu e sorpresa 
ameno aki den compania di famia y co- 
leganan. 

Director di cuido sr. Ezzard Cilié a 
otorga e certificado mas regalo y a hiba 
algun palabra. Tambe Irinia a haya 
algun regalo for di su coleganan cu ta 
contento y ta haya Irinia merece esaki 
sigur. 

“E nominacion di Irinia Zievinger pa 
Empleado di Luna a bin di un dokter 
cu tabata ‘waarnemer” riba nos depar- 
tamento, asina Jarvis Winklaar, Zorg- 
manager Snijdend 3, a duna di conoce. 


Irinia Zievinger ta un persona cu sem- 
per ora pidi’e pa yuda, e ta dispuesto 
pa haci extra pa su trabou. Ademas e 
ta traha den oficina riba dialuna unda 
cu e ta asisti na momennto di haci un 
cystoscopie, echo y otro testnan. 

E1 a siña yuda cu esaki hopi liher, e 
ta tuma iniciativa y ta habri pa educa 
su mes. E ta duna tur su empuhe y ta 
coopera cu su coleganan y dokter. 

Nos ta hopi contento cu Irinia su 
manera di traha. E ta profesional y ta 
bay e ‘extra mile’ banda di su trabou 
normal riba piso. A base di puntonan 
aki otro cosnan manera con e ta pusha 
pa pashent, mehora calidad y mucho 
mas. Tur esaki hunto a pone cu nan a 
dicidi di nomin’e.” 



Suzanne Thomas, enfermera na Snij- 
dend 3, ta trahando ya caba pa mas cu 
28 aña na Hospital y tin 16 aña tra- 
hando cu Irinia Zievinger. E1 a conta 
cu e ta hopi contento p’e y cu Irinia 
Zievinger ta un hende hopi amabel, ta 
yuda semper unda tin mester, y tambe 
e ta percura hopi pa su pashentnan. 

Di t’e Empleado di Luna tabata un sor- 
presa grandi pa Irinia Zievinger pues 
e no a sper’e. Aunke e ta haci su tra- 
bou semper manera mester, nunca el 
a spera di sali empleado di luna. Irinia 
Zievinger ta un persona cu no tin mie- 
do di comparti su opinion. 

E ta lucha pa su pashentnan p’asina 
duna mihor servicio posibel. E ta haci 
tur loke e por p’asina e pashent y famia 
ta sinti nan mes comodo. E ta gusta su 
trabou y ta tuma su tempo pa esaki. 
Irinia ta yuda su coleganan unda cu 
e por, hasta hopi biaha ta coopera pa 
cambia su shift of traha overtime. 
Sigur un ehempel grandi pa otro co- 
leganan. Pabien Irinia cu e reconoci- 
mento aki. 

Minister Chris Romero a haya un splicacion 
detaya di infrastructura nobo di ICT pa DTZ 



RE CIENTEMENTE Minister di Transporte, Comunicacion y 
Sector Primario, sr. Chris Romero, a bishita Direccion di Asunto 
di Telecomunicacion (DTZ), p’asina mira personalmente e infra- 
structura nobo di ICT cu e departamento aki a haya. 

Durante e bishita ‘ki Director di DTZ, sr. Ludwig Jansen, a duna 
Minister Romero un splicacion detaya di e infrastructura di ICT 
nobo cu su departamento a haya. 

Manera ta conoci, DTZ ta un departamento cu durante decadanan 
no a haya su debido atencion for di e Gobiernonan anterior. Min- 
ister Chris Romero a pone como un di su metanan inmediato pa 
modernisa DTZ, mirando cu e ta un Departamento di importan- 
cia vital den e mundo moderno den cual nos ta bibando awendia. 
Pa por a modernisa DTZ optimalmente, Gobierno mester a haci 
un inversion di mas di 400 mil florin. Aki por menciona cu a rem- 
plasa e servers bieu, cu ta data aña 2000, pa servers di aña 2019. 
Tambe a modernisa tur computer cu tabata opera riba e sistema 
Windows XP, pa computer ekipa cu Windows 10. E renobacion di 
e infrastructura di ICT aki ta haci posibel cu DTZ por digitalisa, 
automatisa y realisa proceduranan mas eficiente y cu ta cuadra 
cu e maneho y vision di Minister Chris Romero. 

No solamente a dicidi di inverti den e infrastructura nobo di ICT, 
pero tambe a inverti den muebleria nobo pa DTZ, cual tampoco a 
wordo renoba den añas. 

Por bisa cu e Direccion di Asunto di Telecomunicacion di Aruba a 
pasa den un modernisacion completo. 

Durante e recorido aki, sr. Juan Carrasquero, hefe di Departa- 
mento di Permiso y Finanza di DTZ, a enfatisa riba e adelanto 
cu e infrastructura di ICT nobo ta nifica pa, e.o., e eficiencia di e 
operacionan diario di su departamento. 

Finalmente sr. Sidney Tromp, hefe di Departamento Tecnico di 
DTZ, a duna un demostracion di locual e sistema nobo di graba- 
cion di radio y television por haci. 

Tambe a mustra Minister Romero e diferente aparatonan cu DTZ 
ta uza pa haci supervision y nan importancia pa cu control riba 
cumplimento di e leynan di telecomunicacion na Aruba. 

Minister Romero a keda sumamente satisfecho di mira e adel- 
anto cu finalmente Gabinete Wever-Croes por a trece pa DTZ, 
despues cu e tabata un departamento practicamente den olvido 
durante e ultimo decadanan. 

Fundacion Autismo Aruba ta desea docente y alumno un aña escolar exitoso 

Klasnan inclusivo ta pa tur participante 
logra nan potencial maximo 


DOCENTENAN ta para dilanti un otro aña yen di 
reto y sigur cu e realidad cu mas y mas mester edu- 
ca alumnonan cu tur ta diferente. Sigur si algun ta 
cay den e Spectrum di Trastorno di Autismo (Autism 
Spectrum Disorder), ASD. 

Esaki ta motibo tambe pa kico dos representante di 
Fundacion Autismo Aruba, FAA, a atende un ‘inten- 
sive summer course’ riba e tema di educacion inclusi- 
vo, brinda dor di University of Central Florida, UCF. 
Tur esaki cu e meta di bolbe Aruba cu informacion y 
conocemento balioso p’asina por cuminsa cu e proyecto 
di Klasnan Inclusivo na Aruba. 

Durante e curso aki nos miembronan, Carolina Span 
y Joanna Croes a haya diferente les for di diferente 
profesional incluyendo profesornan di UCF riba e to- 
pico di psycologia y educacion, specialistanan riba e 
tereno di educacion, terapia ocupacional, estadistica y 
educacion special. 

E topiconan discuti den e curso tabata e.o.: Klasnan in- 
clusivo y su beneficionan, diseño universal di klasnan, 
tecnologia den klasnan, apoyo pa studiante y maes- 
tro, proceso sensorial, disturbio emocional, experien- 
cianan infantil traumatico of negativo, abilidadnan di 
autodeterminacion, teorianan di comportacion y siña- 
mento, diferencia den studiantenan, interaccion posi- 
tivo, strategianan pa enseñansa inclusivo, con pa uza 
data den educacion y hopi mas. 

Den un sistema di educacion inclusivo e scolnan ta re- 
conoce cu tur studiante tin diferente necesidad p’asina 
por logra nan maximo potencial den e etapa escolar cu 
nan ta. 

Alumnonan cu cierto trastorno, manera autismo, 
ADHD, dyslexia etc. ta siña den un ambiente cu ta 
brinda nan e espacio pa por sigi avansa sin ta perhu- 
dica. Tin hopi manera pa skolnan cuminsa nan pro- 
ceso pa ta inclusivo dor di e.o. ta conciente di con e 
lokalnan ta diseña y si di berdad e ta promoviendo 
educacion pa un y tur. 


E sistema tambe ta enfoca hopi riba e creatividad di 
con e lesnan ta duna p’asina tur studiante por com- 
pronde. Ora cu skolnan tin un curriculum, e importan- 
cia ta p’e studiantenan siña e curriculum, pero hopi 
biaha nos ta kere cu nos mester ta rigido den e forma 
cu ta brinda e curriculum aki. 

Educacion inclusivo ta demostra cu e importancia 
mester ta pa sigura cu tur studiante por compronde, 
siña y ta exitoso den e curriculum aki. 

Meta di e curso aki tabata pa enfoca riba e importan- 
cia di educacion inclusivo den tur etapa escolar. 
Educacion inclusivo ta un sistema cu ta existi pa hopi 
aña y a demostra cu e tin beneficionan pa studiante- 
nan regular como studiantenan cu necesidad. 

FAA e siman aki lo reuni pa determina e plannan 
concreto pa acerca algun skol, pa hunto traha riba un 
proyecto piloto, aplicando e conocemento cu a adkeri 
n’e curso intensivo. 

Cu esaki, FAA kier duna un contribucion n’e partici- 
pacion di alumnonan cu ASD den skolnan regular y 
tambe sostene e trabou dificil di maestronan. 

Ta desea tur docente na Aruba y tur alumno y nan 
mayornan y cuidadanonan, un aña escolar 2019-2020 
exitoso, yena cu logronan y experiencia, y cu mente 
habri pa hunto alcansa metanan na bienestar di nos 
tur. 

Fundacion Autismo Aruba a lanta na 2005 cu e 
meta pa sostene personanan cu Autismo y nan 
famia, pa medio di campaña di consientisacion, 
tayer pa mayor y docente, y actividad particu- 
larmente pa muchanan cu Autismo. E funda- 
cion ta totalmente dependiente di donacion y 
ta constantemente en busca di miembronan pa 
fungi den directiva y como voluntario. 

Pa mas informacion por tuma contacto cu FAA. 
Email: fundacion_autismoaruba@yahoo.com. 
Facebook: Fundacion Autismo Aruba. Cuenta di 
Banco: rbc #7700000042769067 

Di acuerdo cu relato financiero anual di ATA 

A cera 2018 cu un crecemento 
anual di su turismo cu 1.1% 



E entrada primordial di ATA t’e asina yama ‘Tour- 
ism Levy’. Gobierno a designa e ‘levy’ aki —cual antes 
tabata e ‘room tax’- como e componente di entrada pri- 
mordial pa ATA. 

Ademas, ATA ta ricibi fondonan adicional di e asina 
yama ‘Travel Promotion Levy’ for di september 2012 
cual ta wordo maneha directamente dor di ATA, cu ta 
haci esaki den colaboracion estrecho cu IATA (Inter- 
national Air Transport Association). 

Esaki ta cubri e gastonan cu ta wordo haci pa promove 
Aruba internacionalmente como tambe pa cu desaroyo 
di nos producto turistico. 

RESULTADO DI AÑA 2018 

Pa loke ta trata aña 2018, Aruba su turismo en gen- 
eral a cera cu un crecemento di 1.1%. Esaki ta inclui e 
mercado di Venezuela, un mercado fragil -y cu sigur a 


trece su retonan. 

Nos mercado principal, esta e mercado Norte America 
a cera cu un crecemento di 6.7%. Esaki ta e resultado 
di esfuersonan adicional/ahuste strategico cu a wordo 
haci durante e aña pa cu mercadeo den e.o. e mercado 
Mericano. 

Conforme resultadonan reporta pa AHATA, e RevPAR 
a aumenta cu 10.3% pa cu 2018. Segun resultadonan 
publica pa Banco Central pa 2019, e asina yama ‘Tour- 
ism Credits’ pa aña 2018 a conoce un aumento di 8.2% 
compara cu e mesun temporada na 2017. 

Ta importante pa menciona cu Banco Central di Aru- 
ba den su presentacion nobo di ‘Balance of Payments’ 
(2018) a reclasifica algun terminologia, cual loke taba- 
ta wordo yama ‘Tourism Receipts’ awor ta yama ‘Tour- 
ism Credits’. 

ATA a haci entrega di su 

Di 8 raport anual (2018) na Minister di Turismo 


DIAMARS ultimo a tuma lugar entrega oficial di 
e Raport Anual pa aña 2018 na Minister di Turismo 
Danguillaume Oduber, cu a wordo haci dor di Presi- 
dente di Hunta di Supervision di A.T.A., Cisco Quant, 
conhuntamente cu demas miembro di e Hunta, y CEO 
y otro miembro di Management di ATA. Ademas ta- 
bata presente representantenan di Ernst & Young, e 
compania cu a conduci e auditoria independiente di 
ATA pa 2018. 

Como e autoridad di turismo na Aruba, ATA ta estric- 
to den su maneho. Gerencia ta laga diferente compa- 
nia independiente haci auditoria riba base kwartaal y 
anual. 

For di 2011, na momento cu Oficina di Turismo a bira 
independiente, por bisa cu orguyo cu tur aña a sa di 
cumpb debidamente cu entrega di e.o. e Raport Anual, 
cu ta inclui resumen di resultadonan y di trabou haci, 
como tambe e relato financiero cu su respectivo ‘goed- 
keurende verklaring.’ 

Conforme ley, tin dos momento clave pa Oficina di Tur- 
ismo, e prome ta ora di haci entrega di e presupuesto 
p’e aña siguiente y e di dos momento ta ora di entrega 
e Raport Anual cu e resultadonan di e aña anterior. 

E Raport Anual ta consisti di un raport general, fi- 
nanciero, y un parti unda ta elabora riba e trabao di e 
Hunta di Supervision. 

Den e parti general di e raport ta inclui un compila- 
cion di e logronan di e diferente departamentonan den 
ATA, cu t’e Departamento di Mercadeo, Strategia In- 
vestigacion (‘research’) y Planificacion, Destination 
Services, Recurso Humano, y e departamento encarga 
cu e aspecto financiero y maneho di facilidad di ATA. 

Prome cu Minister aproba e raport, esaki lo wordo 
manda pa Parlamento di Aruba ‘ter inzage’ pa 10 dia 
di trabao. Parlamento ta ricibi esaki, cual conforme 
ley t’e siguiente paso den e proceso di aprobacion, djey 
pa Minister di Turismo por duna su aprobacion formal 
pa cu e Raport Anual di ATA, e edicion di 2018 pa ta 
exacto. 

Esaki t’e di 8 Raport Anual di ATA cu a wordo com- 



pleta y cu ta carga un ‘goedkeurende verklaring’ di un 
compania di accounting independiente, esta Ernst & 
Young. Pa ATA e ta un ehercicio extenso y di suma 
importancia y un parti integral di e maneho cu ta cana 
man den man cu ley stipula pa ATA como tambe codi- 
go di ‘Good Corporate Governance’ stipula pa ATA. 

Mester añadi cu fuera di esaki, ATA ta tene un audi- 
toria financiero independiente per kwartaal, cual ta 
wordo conduci p’e oficina di accounting independiente 
den e caso aki Grant Thornton. 

ATA ta pone hopi enfasis riba su maneho financiero y 
riba un maneho conforme ley aplicabel pa ATA, como 
tambe conforme locual ta constitui ‘Good Corporate 
Governance’. 

E pasonan aki como tal ta refleho di un maneho cu 
‘Checks & Balances’ adecua unda ATA ta entre otro 
wordo audita dor di companianan independiente, con- 
forme reglanan internacional. 

ATA ta felicita e ekipo completo di ATA pa un otro 
bunita logro, esta di por a entrega un raport cu un 
‘goedkeurende verklaring’. Tambe ta gradici Hunta 
di Supervision, cu a duna prioridad un biaha mas na 
e raport importante aki pa ATA y pa bienestar di nos 
sector turistico. 

Ademas ta gradici Ernst & Young y mas cu claro ta 
gradici Minister di Turismo p’e diligencia necesario cu 
lo ser duna na revision y aprobacion di e documento 
aki. 

ATA manera semper, lo cana e caminda debido p’asina 
sigui brinda informacion na Minister y Parlamento di 
Aruba den e proceso di aprobacion cu ta sigui. 

Bon din yen di alegria! 

Scirbi pa Ruthy /, Lady Ruth // Vrieswijk-Bergen 

HOPI di nos ta para den rij pa actividadnan alegre y buni- 
ta. Nos ta para den rij pa cumpra nos ticket di entrada 
pa wak un bon pelicula na The Cinemas den Renaissance 
Market Place y awor tambe hopi lo para den rij pa cumpra 
nan ticket pa wak un bon pelicula na Principal den cu- 
rason di San Nicolas. Niun hende ta para den rij pa muri. 
Si lo tabata existi un rij p’esaki, tur hende lo kier ta para 
mas patras den e rij aki, bo’n ta kere? 

Niun hende pa para dilanti y of pa pusha pa bay mas pa- 
dilanti den e rij aki, y nos niun conoce e forma, lugar, dia 
ni ora pa prepara pa laga e mundo aki, un mundo den cual 
nos curpa na bida ta sirbi nos mihor. 

Ora Lady Ruth bay un entiero e ta bisa e famianan: “E 
consuelo ta cu nos tur tin cu bay un dia”, nos tur ta haña 
nos beurt den esaki. 

Pesey e ta gusta bisa tambe su saludo di “Bon dia yen di 
alegria” pa acentua riba e bendicionnan di alegria cu nos 
tin na bida, nos salud na prome lugar, nos cosnan pret cu 
nos por haci y bisa pa nos hari nos mes y of hari cu otro. 
Nos ta bay baila, bay laman, bay biaha, bay wak pelicula, 
bay Cas di Cultura, bay un of otro actividad social cultural 
na Biblioteca Nacional etc. 

Morto ta algo cu tur famia a pasa aden caba un of mas bi- 
aha y e tristeza ta grandi, e bashi cu ta keda di e familiar 
y of amigo cu a wordo yama pa bay nos dilanti. 

Pa hopi e ta un dolor cu hamas por wordo lubida, aunke cu 
tempo e dolor y tristeza aki ta bira menos. Cada persona ta 
deal cu su mesun tristeza, pero corda riba e sernan stima 
cu tey ainda rond di bo, y e amor ta sigui crece, e sonrisa ta 
bolbe aparece y atrobe por hari duro y cu smak pa cosnan 
chistoso cu pasa. 

Recientemente Aruba a tuma despedida di dos hende 
muher balente y hopi talentoso . Un sra.di 95 anja di edad, 
e kerida mama di e talentoso profesora di baile Diana An- 
tonette y su rumannan, e wela bunita di e artistanan in- 
structor di baile Alydia Wever y Pierangely Wever y demas 
rumannan. Tur lo haña falta di sra. Catalina Antonette- 
Lampe,”Mamayo”, un artista den crea y cose costuumnan 
elegante y bunita p’e grupo di baile di su yiu Diana An- 
tonette. 

Y tambe di un amiga, Jeanne Gauthier Jongh na edad di 
83 aña. Un di nos dushi hendenan cu su bunita sonrisa, un 
dama cu nos por a topa regularmente na Ling & Sons of 
na Superfood. E curazon y motor di su negoshi The Frame 
Shop cu nos artistanan sigur ta haña falta di dje, despues 
cu e negoshi aki a sera varios aña pasa . 

Despues di su merdia di despedida Lady Ruth a bay bebe 
un caramel frapuccino na Coffee House, su so, pa a re- 
flexiona riba con fragile nos bida ta y su pensamentonan 
a dual riba e dos shon di hendenan aki, cu ta hiba cu nan 
asina hopi historia balioso di tempo di nan tempo. 

Nos tabata sinta banda di Elvis Lopes, e curazon y motor 
di Atelier 89, un di nos artistanan grandi, pa a tende locu- 



al nos tambe ta sinti. Cu nos generacionnan di nos grandi- 
nan ta bay y nos hobennan den e generacion di awendia no 
ta tene nos norma, balor - y tradicionnan na bida. Tecnolo- 
gia y progreso tin un prijs hopi halto. Bo por conta riba bo 
dedenan cua di e hobennan ta bisa bon dia, danki, of sorry 
ora nan faya un hende of ora un puppy love no resulta. Nos 
niun ta propiedad di otro, bida tin hopi escogencia y no ta 
tur ora e escogencianan ta facil. 

Tin cu siña pordona tambe, lanta bek y sigui padilanti. 
Shonnan, ta tur hende ta anhela e dushi paz den lus eter- 
no ora di muri, awel, biba bon y na bon cu tur rond di bo, 
no huzga, biba y laga biba, pero cu respet propio y pa otro. 
No abusa di bo mes ni di otro. Nada di mas no ta bon. Sea 
un ehempel bon cu amor y honestidad. 

No paga e luz den un otro kere cu esun den bo lo bay luza 
mas cla. Duna bo grandinan amor, comprension y aten- 
cion. Cuida nos chikitonan. Papia cu e hobennan: “Bunita 
amiga Jeanne, nos no a logra di bay bebe un kopie koffie 
hunto mas, mi a corda riba bo bebiendo mi frapuccino, 
mi ta gradici Bon Dios di a conoce’bo, danki pa a kere den 
mi como un Poeta artista” - RIP. 

Záhyon Klabér a completa su training na Serbia 



* 

ZAHYON Klabér ta preparando pa 
2020 bou guia di ex campeon mundial, 
coach Olimpico Henk Meijer y a caba di 
completa su trainings stage na Serbia. 

Na Serbia, Záhyon Klabér tabatin e hon- 
or di por a train cu atletanan top di rond 
mundo manera: Melissa Pagnotta di Can- 
ada, Reshmie Oogink di Hulanda, Hedaya 
Malak di Egypto, Milica Mandic di Belgra- 
do, Serbia, Ivan Trajkovic di Slovenia, Suvi 
Mikkonen di Finland, Tijana Bogdanovic 
di Serbia y Mahdi Khodabakhshi di Iran 
kende ta album di e top atletanan Olimpico 
y cu tambe tabata n’e camp training na Ser- 
bia. 

Záhyon Klabér a termina su Euro Plan y ta 
bay tey bek na Aruba den fin di siman unda 
cu training lo sigui na Brazil Taekwondo 
Stichting pa sigui cu e plan di 2019/2020. 
Brazil Taekwondo Stichting ta gradici Henk 
Meijer cu ta haci tur cos posibel p’e team di 
“Train Hard Fight Smart” 

Royal Power ta derota Macuarima Spark 
Elektra 6-4 y ta titula Campeon AA 2019 


CAMPENATO HEINEKEN fast pitch di Aruba Soft- 
ball Bond dedica na dos baluarte Jacobo Jansen y Gil- 
bert “Nando” Maduro a jega na su final den categoria AA 
masculino momento cu Royal Power Tat Fat Home Depot 
ta derota Macuarima Spark Elektra 6-4 den nan ultimo 
wega y ta “sweep” e serie final 3-0. Macuarima ta pika 
ariba 1-0 den cabes di promer inning contra e pitcher 
habridor Kelvin Silvania. Royal Power ta reaciona meso- 
ra riba Carlos Croes y ta empata e wega 1-1. Macuarima 
ta rally pa dos careda mas pa bay ariba 3-1. Den bom di 
4 inning Royal Power ta responde cu 3 careda mientras 
Macuarima no ta baha cabes y ta score 1 careda den ca- 
bez di 6. Royal Power finalmente ta logra gana e wega 6-4 
y ta celebra nan campeon invicto den AA. Royal Power 6 
careda, 8 hit, 1 error y ta laga 6 coredor na base. Macu- 
arima 4 careda, 5 hit, 3 error y ta laga 12 coredor den cir- 
culacion. Mihor bateadornan pa Royal Power ta Guyon 
Cannister di 2-2 cu 3 careda impuha cu hitnan oportuno, 
Eldrick Dijkhoff, Kelvin Silvania, Mitchel Martis y Gi- 
andrick Lacle tur a bay di 2-1 cu un doblete, Aigil Brete a 
bay di 3-1. Pa Macuarima a destaca na bate Carlos Croes 
di 3-2 cu dos careda impuha, Ray Bernabela di 2-2 y Mi- 
chael Fingal di 3-1. Jair Thompson ta drenta den tercer 
entrada relevando Kelvin Silvania y ta seya e victoria 
riba su nomber. Kelvin Silvania a bay 3 inning enfrentan- 
do 20 bateador, tirando 41 bola, 38 strike pa un total di 
79 pitch permitiendo 3 careda tras di 3 hit regalando 7 
base por bola ponchando 4 bateador. Jair Thomspon ta 
enfrenta 17 bateador ponchando 9 di nan tirando 27 bola, 
47 strike pa un total di 74 lansamento. Jair ta permiti 
1 careda tras di 2 hit y 2 base por bola. Carlos Croes di 
Macuarima Spark Elektra mester conforma su mes cu e 
derota enfrentando 30 bateador tirando 37 bola, 59 strike 
pa un total di 96 pitch permitiendo 6 careda tras di 8 hit 
mas 3 base por bola propinando solamente 1 strike out. 
Cu e resultado aki Royal Power ta celebra un otro titulo 
di campeon den fast pitch AA aki na Aruba. Pabien na 
Royal Power, Pabien na Macuarima, pabien na e deporte 
di softball cu ta super activo den 2019. Danki na tur cu a 
aporta tanto veldnan, dirigentenan di directiva y esnan 
cu ta na warda cada wega, umpires, scorers HEINEKEN 
y Subsidie Commissie. 

Parlamentario Edgard Vrolijk (MEP): 

"Enseñcmsa t # e paspoort pa futuro, 
pa mañan y ta pertenece n # esnan 
cu a prepara p # esaki awe" 



“Mi kier a haci uso di e oportunidad aki pa por a de- 
sea cada alumno, tur docente y tur esnan cu ta traha 
den enseñansa un bon comienso di aña escolar 2019- 
2020. Nos sa cu e trabao di un educador no ta uno facil, 
uno cu cada dia tin retonan nobo, pero mi persona ta 
balora e trabao di cada docente cu ta sali traha tur 
dia na bienestar di nos muchanan y hopi biaha den 
situacionnan menos adecuado”, asina Edgard Vrolijk 
di MEP a cuminsa su mensahe. 

ENSEÑANSA T’E VEHICULO PA MEHORACION 

Enseñansa t’e vehiculo di mas importante di un pais. 
Un vehiculo cu no mag di tin distincion y cu un ciu- 
dadano den su pais cu haci uso di e vehiculo enseñanza 
lo por progresa riba e trapi social di un pais. 

Pa por logra esaki nos mester enfoca den conscientisa 
pueblo cu enseñanza mester ta prioridad number 1 na 
Aruba, pero tambe den nos hogarnan. 


Nos tin di sigui pusha nos yiunan pa bay scol y caba 
scol, maske con duro y diflcil esaki por bira na camin- 
da, pero nos no mester rindi nunca, Edgard Vrolijk a 
comenta. 

Pasobra na final e comunidad di Aruba lo sali beneficia 
ora cu nos yiunan di tera por traha y tambe progresa 
riba nan pais y cu pa medio di educacion nos por logra 
combati hopi problema cu nos ta enfrentando actual- 
mente, entre otro problemanan social y tambe hudi- 
cial. 

E HOBEN DIAWE Y DI FUTURO 

Enseñansa na Aruba sigur nos tur ta consciente cu 
mester trece cambionan pa por prepara e hoben di awe 
pa locual ta sper’e den futuro cercano. 

Hopi trabao cu awendia t’ey, lo disparce, pero nos 
muchanan mester ser prepara a base di 21st century 
skills cu nan por adapta nan mes na cualkier cambio 
cu bin den trabao mañan y nan por bay tambe cu e 
cambionan aki. 

Banda di esaki mester structura principalmente nos 
sistema di skolnan di ofishi na necesidadnan cu tin e.o. 
hotelero, pero sigur un preparacion cu e hoben por aco- 
pla su mes na e trabao cu el a studia pe. 

Nos ta den e prome etapa di skolnan multilengual cu 
ta hopi importante unda cu nos muchanan tin e opor- 
tunidad di por siña den nan mesun idioma y cu sigur 
lo mehora nan prestacion den otro idioma stranhero 
tambe. 

Pa termina Edgard Vrolijk a bisa di ta convenci cu tra- 
hando hunto y den dialogo y trasparencia nos por logra 
hopi mas pa enseñanza pa nos muchanan y nan futuro. 
Un biaha mas e ta reitera su mihor deseonan pa aña 
escolar 2019-2020, pa nos alumnonan pero tambe do- 
centenan y sin lubida e mayornan cu t’e piesa di mas 
importante den e triangulo escolar. Hopi exito! 

Apoderado a apoderá di mitar di 
herencia cu difunto a laga 


WILLEMSTAD. Corte d Husticia Comun a recti- 
fica un veredicto robes dje promé hues den un caso 
di apoderacion di placa di herencia di un difunto na 
Bonaire y a ordená e Administradó (curator) pa paga e 
heredero legitimo 30.000 dóler cu ela apodera di forma 
ilegitimo. 

E manipulacion cu e Curator a haci a consisti den 
cambio indebido di derecho di alkiler den derecho di 
erfpacht perhudicando asina e heredero legitimo un 
señora cu a laga su pida propiedad pe heredero na 
Corsou. 

Den promé instancia e heredero legitimo a pérdé 
e caso pero den apelacion su abogado a gana e caso 
y awor e Administradó dje propiedad tin cu paga e 
30.000 dóler. 

Dia cu hues a dicta veredicto na fabor dje curator na 
Bonaire, e heredero na Corsou a apelá y a pidi Corte di 
Husticia pa schors ehecucion dje veredicto. 

Ela pidi schorsing di ehecucion dje veredicto pasobra e 
Curator a bira doño di forma indebido dje cas cu tere- 
no na Pos di Amor 19 na Bonaire. 

E heredero a pidi Corte di Husticia condená e Admi- 
nistradó pa paga US$ 85.000,00 na su persona como 
daño perwisio y tur gasto cu ela haci pa defendé su 
derecho. 

Pre-historia dje caso ta poco complica. 

Dia 19 di december 2008 un dje parehanan dje matri- 
monio XX a muri lagando su casá como heredero. E 
pareha no tabatin yiu. 

Den téstamént di 1986 e señora a designá su heredero 
nombrando un subrina como Administradó. 

Despues cu a pone e señora di edad bo di curatela e 
ruman di e Administradó a bira Curator. 

E herencia cu a keda reparti den dos tabata e cas men- 
cioná na Pos di Amor. 



Den e fase aki ya e pleyto a bira entre ruman cu ru- 
man. Un dje rumannan tabatin derechi riba 50% dje 
propiedad y e oro a apoderá di 75% dje propiedad. 

Ley ta bisa cu e ruman muhé cu tabata curator mester 
a haci su trabou debidamente cuidando interes dje di- 
funto y si tin daño, e ta responsabel. 

E ruman curator a faya cu regla ora ela converti parti 
dje derecho cu ta toca su ruman muhé, derecho di er- 
fpacht. 

Balor dje cas tabata USD 60.000,-. 

Y e ruman curator mester paga e ruman cu a hereda e 
parti e suma cu e tin derecho riba dje. 

Cu esaki Corte a decretá cu tabatin asunto di enrikesi- 
mento ilegal. 

Esey ta nifica cu e ruman chanchuyero mester paga e 
otro heredero USD 598,- cu te costo di registrá e caso 
na corte, salario di abogado ta US$2.234,- salario di 
apoderado, y gasto di deurwaarder tabata USD 3.351,- 

Y riba esaki ta bin e 30.000 dóler cu e apoderado tin 
cu paga e heredero. 

ñN EMamta 

Malechornan ta rementa bancomático 



WILLEMSTAD -14 di augiistus alrededor di 04.37, 
Central di Polis a ricibl informacion di abitantenan den 
besindario, di a tende un zonido di explocion fuerte na 
un bancomático riba Caminda Rignald Recordino na 
altura di misa di Sta. Rosa. 

Na yegada di e unidad policial na e sitio, el a bin topa 
cu un bancomático parcialmente destrul. 

Den besindario tabatin un vehiculo den cua probable- 
mente e sospechosonan a yega na e sitio, cu tambe a 
sufri daño dor di e explocion. 


E tim forénsico di polis mesora a cuminsá cu inves- 
tigacion na e sitio y a sali na cla cu ta pa medio di uso 
di gas, e sospechosonan a causa explocion na e ban- 
comático y bai cu un cantidad di sén efectivo. 

Un bia mas polis kier alerta comunidad sin kier causa 
pánico, riba e peliger cu e besindario ta core na mo- 
mento cu individuonan ta causa explocion pa cometé 
kiebro riba bancomáticonan. 

E rlsico pa si algu bay robes ta grandi y no solamente 
pa esunnan cu ta cometé e acto aki, pero tambe pa es- 
nan cu ta traficá óf biba den e área directo di caminda 
e explocion a tuma lugá. 

Cuerpo Policial Córsou hunto cu su partnernan mane- 
ra Ministerio Publico y R.S.T. ta trahando duru riba 
e casonan aki y ya caba tin algun detencion den dife- 
rente di e casonan anterior. 

Y nos ta sigui conta riba aporte di cada ciudadano cu 
a mira algo, pa nos pone man rápido riba esnan cu a 
haci nan mes culpabel na entre otro e caso di ayera 
mardugá. 


Pa crea cupo di trabou 

CGTC ta pidi coperacien di amtenarnan pa caba di 

atendé proyectonan importante 


WILLEMSTAD. Igual cu e Proyecto Cannabis den 
mesun rosea, CGTC ta mira cu e proyecto “Capital 
Market Hub”, ta otro oportunidad cu lo sóru tambe pa 
un gran cantidad di cuponan di trabou. 

E diferente proyectonan den e plan Reforsá, si nan 
logra di haya e rapides pa nan keda ehecutá, por cum- 
insá saca pais for di e crlsis finansiero y social, ca- 
minda un grupo basta grandi di esnan cu ta buscando 
trabou, por drenta e proseso laboral. 

CGTC su bista y atencion lo ta dirigl riba nos em- 
pleadonan publico, caminda hopi di e pérmit y prose- 
duranan legal ta den nan man, p’asina nan por duna 
nan máximo aporte na e proyectonan, cu tin un balor 
asina importante pa e cresemento económico y alabes 


pa nos hendenan por haya trabou. 

CGTC, siendo representante di e sindicato cu ta rep- 
resentá mayoria di empleadonan publico, pa medio di 
e comunicado akl y tur esnan cu lo sigui den futuro, 
for di aki ta suplica e personal cu ta laborando den e 
ministerionan cu a keda mencioná ariba, pa cada un 
di nan, cuminsá brasa e proyectonan, p’asina sikiera 
Corsou por cuminsá mira cu esakinan por bira reali- 
dad y pa pronto cosechá su frutanan. 

E interes cu dirigentenan di CGTC tin pa e plan Re- 
forsá, ta unicamente pa tur esnan cu ta buscando tra- 
bou, por haya e caminda pa trabou y keda na trabou, 
p’asina mañan nan támbe por disfrutá di e beneficio- 
nan cu e proyectonan lo bay cosechá. 

Contrali na Hulanda y gabinete Rhuggenaath 

Banco Central: No por tapa deficit den un tiro 


WILLEMSTAD. Den loke por ser interpreta como 
un señal cu bos di burico sl por yega cielo basta tin 
hende cuerdo y di buena fe cu ta dispuesto di atendé 
e problema finansiero di nos pais di un manera cor- 
ecto y cu conosemento, Banco Central di Corsou y Sint 
Maarten a anuncia cu nan tambe ta haya cu no por 
baha e deficit riba presupuestonan den un tiro di un 
manera doloroso. 

Cu e paso aki por considerá cu e presidente nobo di 
Banco Central di Corsou y Sint Maarten, Bob Traa, 
tambe a dicidi di kibra cu e dictamen cu Hulanda y 
gabinete Rhuggenaath kier a imponé riba nos pueblo 
y cu oposicion den parlamento a plama foi otro ayera 
pasobra mester baha e deficit gradualmente. 

Esaki ta hustamente e fórmula cu éx presidente di 
Banco Central dr. Tromp a bin ta predica y boga pa 
aplica den e materia di tapa e buracunan di deficit di 
presupuesto. 

Cu otro palabra, cu e posicion aki e presidente di Ban- 
co Central a manda un señal ‘loud and clear’ cu mester 
baha e debe di presupuesto gradualmente y cu Banco 


Central sin bisa esey cu tanto palabra, no ta di acu- 
erdo cu e posicion di Comicion Supervicion Finansiero 
y Conseho di Minister y algun otro instancia cu tabata 
na fabor pa baha e debe mesora y laga guillotine cap 
cabes di nos cabes y nos economia numa. 

Bahando e deficit gradualmente ta duna gobierno di 
Corsou y Sint Maarten espasio pa redusi e deficit di 
presupuesto y crea margen pa haci invercion pa re- 
anima economia loke Banco Central tambe a señalá. 
Unabes cu Banco Central como consehero oficial di go- 
bierno ta haci e recomendacion aki den cual nan tin e 
respaldo completo di éx presidente Emsley Tromp, ta 
cuestion di selektá e mandadarionan competente pa 
ehecutá e programa di gobernacion y consentrá menos 
riba hende cu titulo pero cu no ta dominá e materia. 
Por sierto cu conclucion cu promé minister Rhugge- 
naath mester a saca for di e loke Hulanda a haci cune 
y cu nos, ta bay Scharloo y zwai e yabi di gobernacion 
den curá di e representantenan di Hulanda pa nan 
duna Rutte esaki. 


Inversionistanan ta wardando keto bay 

CGTC ta exigi pa cuminsa pepara pa 
ehecutá e Proyecto Cannabis 


WILLEMSTAD. Na nómber di Comite Ehecutivo 
di CGTC, e central sindical aki ta sostene e plan Plan 
Reforsá, cu a keda entregá na minister presidént. 

E plan reforsá aki ta carga sosten di gremionan sindi- 
cal y comercial y cu Conseho di Minister a sostené y 
aprobá te cu luna pasá algun di e proyectonan mester 
a drenta na vigor. 

(Promé minister Rhuggenaath mientras tanto a hala e 
Acuerdo di Cresemento atras). 

En bista di esaki CGTC ta éxigl pa ehecutá e proyec- 
tonan den e plan Reforsá, e.o. e proyecto di Cannabis, 
cu den comienso ta crea aproximádamente 400 cupo 


di trabou y cu mester haya e debido atencion di tur e 
instancianan consernl. 

E instancianan en cuestion ta WRP, ROP, GMN, 
Ministerio di Finansa, cu tin cu trata cu pérmitnan, 
proseduranan y kisas e “screening” di e desaroyadónan 
di e proyecto, pa e proyecto akl por mira lus di dia. 
CGTC ta kere cu riba un término Corticu, por yega 
asina leu, cu e invercionistanan di e proyecto akl, cu 
keto bay ta wardando riba gobiérno pa e.o. aprobacion 
di tereno, y tur e pérmitnan nesesario, p’asina nan por 
cuminsá habri oportunidad y caminda pa creacion dje 
cuponan di trabou pa nos yiunan di Corsou. 

Tips pa un aña escolar 

Sea consiente di 
estimulonan riba sensacion 

E aña escolar nobo a habri y mayornan tambe como 
maestra y maestronan a prepara pa esaki. Un di e 
area cu maestra y maestronan ta prepara ta e lokal 
unda cu nan lo duna nan les. 

Ta di custumber cu e maestra of maestro ta decora su 
lokal pa e aña y tambe pa cada temporada di fiesta. 
Nos di Fundacion Autismo Aruba kier a comparti al- 
gun tip cu ta beneficia tur studiante, y specialmente 
studiantenan cu ta sensitivo pa estimulo di sensacion. 

• Ta conciente di e espacio: tuma e tempo pa de- 
termina cual ta e miho set up fisico pa un lokal. Pensa 
ariba puntonan manera bentana, porta, posibel dis- 
traccion di pafo etc. Tambe ta importante pa laga un 
parti di e lokal (idealmente un skina) unda cu studi- 
antenan por tuma breaks si nan ta sinti nan mes un 
poco fastioso - nunca uza esaki como straf pero como 
un opcion pa e studiante. 

• Sistema di Mishimento: ora scol habri, purba 
semper aserca un studiante di un an-gulo cu e studi- 
ante por wak bo ta bin, esaki ta evita e susto a raiz di 
e sorpresa. Tambe ta importante pa tene limitenan na 
cuenta y nunca forsa un studiante mishi, bisti of carga 
algo cu e no kier. 

• Holor: evita uza perfume mirando cu esaki por ta 
fuerte pa algun studiante causando no solamente dis- 
traccion, pero tambe por causa alergia y dolor di cabes. 
Si ta opta pa uza essencianan di holor (por ehempel 
mint, lavanda, eucalypto, etc.) den un lokal, ta impor- 
tante pa ta hopi sigur cu tur studiante por tolera esaki 
y cu e tin un efecto posi-tivo pa tur studiante. 

• Zonido: scolnan por den algun momento bira druk 
y tin hopi zonido cu por causa distraccion. Ta conci- 
ente di kico e causa di e zonido por ta, si ta algo cu 
por wordo reduci ta importante pa haci esaki prome 
embes di purba hisa e stem mas halto cu e zonido. Si 
tin zonido fuerte cu no por wordo controla, e maestro 
of maestra por pensa riba otro maneranan pa sigui cu 
les sin tin cu escala e nivel di zonido, p.e. pidi e studi- 



antenan lesa pa nan mes, traha ariba e huiswerk etc. 
Tambe ta bon pa studian-tenan cu ta extra sensitivo 
pa zonido por tin un caminda cu nan por bai cu ta mas 
trankilo si mester, por ehempel e bibliotheek di scol. 
Atrobe, esaki mester ta un deci-sion hunto cu e studi- 
ante y nunca un forma di straf. 

• Visual: manera menciona ariba, hopi maestra y 
maestro ta disfruta di decora nan lokal. Ta importante 
pa tene na cuenta cu hopi decoracion di diferente color 
y patron-chi por causa distraccion y stress den algun 
studiante. Ta importante pa pensa riba decoracion cu 
ta suave pero tambe cu tin uzo den un lokal. Pensa 
ariba e lusnan den e lokal cu nan ta agradabel, y pa 
avisa mantencion mes ora si un bombillo ta sende paga 
cual tambe por causa distraccion. 

• Movecion: ta bon pa tin pauzenan cortico durante e 
dia pa e muchanan por lanta y move un poco. Por pensa 
riba pauzenan cortico di p.e. 1 minuut, y pauzenan un 
poco mas largo di p.e. 5 minuut unda cu e muchanan 
por cana rond. Ta importante pa tin consistencia y un 
patroonchi pa e pauzenan aki y splica nan na e studi- 
antenan pa nan sa ki ora e pauzenan lo pasa. 

Ta importante pa maestra y maestronan ta conciente 
di nan mesun patronchinan. Purba mantene un voz 
calmo y agradabel ora cu ta duna les, tene movecion 
na un nivel cu e ta agradabel y cu no ta causa distrac- 
tion. 

Fundacion Autismo Aruba kier brinda un y tur mae- 
stro y maestra un aña escolar jena di alegria y momen- 
tonan agradabel. FAA ta invita tur maestro y maestra 
pa tuma con-tacto cu nos si por tin cualkier pregunta 
ariba e topico aki y cualkier otro topico rela-ciona. 

Pa mas informacion por tuma contacto cu FAA. 

E mail: fundacion_autismoaruba@y ahoo. com. 

Facebook: Fundacion Autismo Aruba. 

Cuenta di Banco: rbc #7700000042769067 

FutbolAruba y AVB a presenta 
nominadonan pa Ballon D # Or 


E nominadonan pa Ballon D’Or p’e 
campeonato 2018-2019 a wordo an- 
uncia. E evenemento grandi aki lo 
tuma lugar dia 25 di augustus den 
Ballroom di Marriott hotel na Palm 
Beach. 

FutbolAruba den su obhetivo pa pro- 
move nos futbol pa yud’e progresa, tin 
como meta pa duna atencion n’e indi- 
viduo mas importante den futbol, ‘e 
futbolista”. 

Pa otorga reconocimento y duna pre- 
miacion, algo cu ta motivante pa un 
hungador di bala, ta rekeri atende y 
observa tur wega henter e campeona- 
to. 

Mester remarka cu apesar cu e Bala 
di Oro ta enfoca riba Division Honor, 
e nivel di futbol mas halto riba nos 
isla, FutbolAruba a percura tambe di 
duna atencion y cubri lo maximo po- 
sibel, apesar di falta di recurso, tur e 
otro division nan, for di e mas chiki- 
tonan di U5 bay ariba, incluso Divi- 
sion Damas. 

FutbolAruba a sa di acumula infor- 
macion di tur division p’asina man- 
tene record y estadisticanan, dunan- 
do e atencion rekeri n’e futbolistanan, 
alabes tambe den forma di reportahe 
scirbi y fotografico riba nos website. 

N’e evenemento di Bala di Oro lo duna 
diferente premio na tur e otro divisi- 
onnan tambe, excepto U5 y U7 cu tec- 
nicamente no ta divisionan competi- 
tivo, n’e fase ey e muchanan ta mas 
participativo, ta mas bien pa intro- 
ducinan na deporte rey. 

PROCESO PA DETERMINA E 
NOMINADONAN 

E proceso pa yega n’e nominadonan ta 


uno di hopi constancia y dedicacion. E 
boluntarionan di FutbolAruba (con- 
huntamente cu algun otro miembro di 
media), cu ta forma parti di e panel pa 
determina e ganadornan, a atende y 
a presencia cada minuut di tur wega 
den e campeonato regular y playoffs. 

Despues di cada wega e miembronan 
di e panel ta entrega nan escogencia 
di “Man of the Match” p’e partido ey. 
Na final di campeonato ta conta tur e 
votonan ey. 

Pero e votonan di “Man of the Match” 
so no ta determina e nominadonan, 
na final di campeonato ta rekeri un 
meeting di ful e panel pa discuti y 
ratifica, y considera otro factornan 
manera status di disciplina, exito di 
e ekipo, titulo, y pa añadi e factornan 
ey como puntuacion adicional den for- 
ma di bonus. 

N’e reunion final di FutbolAruba e 
miembronan hunto ta dicidi e gana- 
dor di e Ballon D’Or, tambe e “Guante 
di Oro” p’e mihor portero, y e “Dream 
Team”, e mihor 11-nan di ful e campe- 
onato. 

Ademas tambe ta otorga premio na 
tur e goleadornan di cada division, y 
alabes e mihor futbolista di Division 
Damas. 

N OMINADONAN P’E BALLON 
D’OR 2018-2019 

E premio di Bala di Oro ta den su di 
tres aña awor, den e prome edicion ta 
Devis Oliveros, delantero di Nacional 
a keda como e ganador y aña pasa ta- 
bata Nickinson Paul, defensor di Da- 
kota cu a bay cu e premio grandi. 

E tres nominadonan p’e Ballon D’Or 



2018-2019 ta; E hoben right back; Ed- 
ward Clarissa di Nacional; e capitan 
di e campeon di Division Honor, e del- 
antero Ronald Gomez di RCA. 

Who's next a bira campeon invicto den 
mens erger je niet live 2019 



UN DANKI NA PRENSA ENGENERAL. 
Despues di cinco luna di wega, un campe- 
onato cu a cuminsa na 13 di April 2019 cu 
64 team a termina diasabra cu un campeon 
invicto cu ta WHO’S NEXT. 

Who’s Next a bira campeon despues di hopi 
wega cu diferente strategia sigui pa Bisiña 
cu Storia, Happy Minions Y Rooi Afo Fan 
Club. 

Den pool B. Tabata esnan cu durante di 
henter e campeonato a perde un solo wega 
. Na prome luga e campeon di pool B, Fal- 
cetas, 2do Killed by the Dice, 3er Jun Jun 
Racing y 4to Entre nos Family . 

Centro di Bario Brazil y e lider Eddie Dan- 
dlou, ta gradici tur 64 team cu a participa 
den e campeonato, tur fanatico, tur bolun- 
tario cu durante di casi cinco luna a traha 
tur diabierna y diasabra . 

UN DANKI NA PRENSA ENGENERAL cu 
a sa di promove e wega di Mens Erger Je 
Niet LIVE. Pabien y danki na tur team cu 
ta keda sostene e wega mas popular aki na 
Aruba y mundo henter. Gruponan di famia 
of coleganan di trabou cu kier hunga e wega 
di Mens Erger Je Niet durante di e siguien- 
te lunanan por yama Eddie Dandlou na cel. 
5662208 AFUERAAAA..! 

Aufora 






E spirito di hende lo bay ariba 
Eclesiastes 3:21 

A fayece inesperadamente 



Sr. Richard Isbelio Goeloe 

Mihorconoci como: “Richi” 
*08-07-1949 - f12-08-2019 


Na nomberdi su: 

Tata: tLeon Goeloe 

Mama: tMathilda Goeloe-Flores 

Esposa: Altagracia Fernandez 

Yiunan: 

Jeremy y famia 
Jermain y famia 

Nieta y nietonan na Hulanda y Curacao 
Rumannan: 

Carmen y Paul Braat-Goeloe 
Carlos y Silvia Goeloe-Kock 
Norma Goeloe na Hulanda 
Rudolf Goeloe y famia na Hulnda 
Norinda y Jani Donata-Goeloe 
Ricardo y Gilma Goeloe-Beltran 
Violeta Goeloe y yiunan na Hulanda 
llario Goeloe y Joanna Montas y yiunan 
Leon Goeloe Jr. y yiunan na Hulanda 

Yiunan y nietonan di criansa 

Sobrino y sobrinanan na Hulanda y Aruba 

Amigonan: 

Dr, Haime Falconi, Dr, Fabio Moreta, Dr, Chong, Jossy 
Koolman, Ronald Thodé, Igmar Kirindongo, Baba 
Richardson, Andin Bikker 

Amiga: Juliette Reid 

Ex coleganan di WEB 

Demas famiana Hulanda, Bonaire, Corsow, Merca: 
Goeloe, Everts, Braat, Richardson, Kock, Donata, Kock, 
Jackson, Beltran, Montas, Fernandez, Frans, Winklaar, 
Chayadi, Flores, Requena, de Windt, Maduro, Sambo, 
Nectar, Boutisma, Sponsper 

Oportuidad pa condolencia: diaranson 14 di augustus 
di 7 pa 8,30 na STG Fundacion Dominicana Arubanse 
Juan Pablo Duarte y diahuebs 15 di augustus di 7 pa 9 
pm na Royal Funeral Home 

Ta invita pa e acto di despedida cu lo tuma lugar 
diabierna 16 di augustus di 9 pa 11 am na Royal 
Funeral Home, sigi pa acto di cremacion, 

Enbes di flor of krans un donacion pa STG Fundacion 
Dominicana Arubanse Juan Pablo Duarte lo ta 
altamente aprecia, Lo tin un box pa e bunita gesto aki, 




Aufora 




‘ Çun&uxi 


Laga tur locualcu ta sperami ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita 
Y laga esaki nan termina den tur buniteza 
Cado Wever 

Cu inmenso tristesa den nos curason, pero conforme 
cu boluntad di Dios y agradecido pa loke e la haci y 
nifica pa nos.Nos ta anucia fayecimento di nos 
defunto stima: 



RAMIRO RIDDERSTAAT 

Carinosamente yama: CHICO 
* 5-10-1947 - f 10-08-2019 

NA NOMBER Dl SU: 

ESPOSA: GRETA RlDDERSTAAT-PIETERS 
MAYORNAN: 

tJACOBO Y tMONICA RIDDERSTAAT 
RUMANAN: 

BRUNO RIDDERSTAAT, tLAURIANO Y NATALIA 
RIDDERSTAAT, WINIFRIDA ZIEVINGER Y FAMIA, 
tSONIA RIDDERSTAAT, tRUDOLF RIDDERSTAAT, 
LUDWINA Y ALFONSO TROMP Y FAMIA, MARIA Y 
MARLON TROMP Y FAMIA, LUCIA RIDDERSTAAT Y 
YIU, GRACE Y CALITO KROZENDIJK, tMANUEL 
RIDDERSTAAT, NICOLAS Y JUDITH RIDDERSTAAT, 
DOROTHEA HOLSMAN Y FAMIA 
ALEXANDRINA GEERMAN Y FAMIA, JACINTA RIDDER- 
STAAT Y FAMIA 

TANTANAN: JUANAFARO 
VERONICATROMP 

SWA- Y CUÑANAN: DONALD PIETERS Y FAMIA, 
tMIGUEL PIETERS Y FAMIA, SWINDA TROMP Y 
FAMIA, tROBERT PIETERS Y FAMIA, SOILV\ CHONG Y 
FAMIA, tCARMENSITA DE LV\NGE Y FAMIA, RUBEN 
PIETERS Y FAMIA, tJUDITH CORNET Y FAMIA, IDITH 
MARTINEZ Y FAMIA, tSIXLINE PIETERS, ROQUE 
PIETERS Y FAMIA, ELMER PIETERS Y FAMIA 
SUBRINO Y SUBRINANAN, PRIMO Y PRIMANAN. 

DEMAS FAMIA: RIDDERSTAAT, HOLSMAN, 
KROZENDIJK. TROMP, ZIEVINGER, GEERMAN, FARO, 
KOOLMAN, MARTIS, RAFAEL, COURTAR, PIETERS, 
RAMOS, GONZALEZ, GIEL, WOLF, JEANDOR. HOEK. 
MONTENEGRO, CROES. 

TAINVITA PA ACTO Dl DESPEDIDA Y ENTIERO CUAL 
LO TUMA LUGAR NA MISA STA ANNA NA NOORD, 
DIABIERNA 16 Dl AUGUSTUS 2019 Dl 2GR PA 4’OR 
Dl ATARDI. DESPUES LO SALI PA SANTANA 
CATHOLICO NA NOORD 

DISCULPA NOS Sl DEN NOS TRISTESA NOS POR A 
LUBIDA ALGUN FAMIA OF CONOCIR. 

DESPUES Dl ENTIERO NOS NO TA RICIBI BISHITA Dl 
CONDOLENCIA NA CAS. 




Aufora 





'^Uitenud & j (faematwut 


“Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”. 

Salmo 23 

Juliana Wilson 
de Cuba 

*12-08-1949 - tl 2-08-2019 

Na nomber di: 

Su esposo: 

Rafael (Rafi) Wilson 

Su mama: 

Dominica (Donca) Themen Giel 
Su tata: 

tSeferiano de Cuba 
Su yiunan: 

Elbert & Peetje Bernabela van den Hoff y famia 

Jaqueline & Mike Kegel Bernabela y famia 

Rudolf (Dotty) Bernabela y famia 

Maria Bernabela y famia 

Gertruida (Trudy) & Naim Meftahi Wilson y famia 

Nietanan & Nietonan: 

Elnicio, LaToya, Carlos, Serianna, Alicia, Remco, 
Ronald, Jaimari, Shaydie, Geraldino, Jardino, Shandi, 
Vashty, Jahya 

Rumannan: 

Freddy Themen y famia 

Margo & Eddie Bennett Themen y famia 

Jeannette & Calvin Mardembrough Themen y famia 

Yvonne Themen y famia 

Hugo Themen y famia 

Harriette Themen y famia 

Carmen & Edmond Seraus Themen y famia 

Ludwig Themen y famia 

Su amiga: 

Angela Figaroa y su iga Angelo Figaroa 
Cuñanan: 

Clemente (Tico) Wilson y famia 
Ramon Daniel Wilson 
Irma Mercedes Wilson 
Minerva Wilson 

Omo y Tantanan & Subrino y Subrinanan & Demas 
Famia: 

Wilson, de Cuba, Themen, Giel, Kegel, Bernabela, 
Gibbs, Bennett, Schoonhoff, Pijl, Seraus, Madem- 
brough, Raadwijk, Borg, Rafaela, Meftahi, Kock, 
Geerman, van den Hoff, Artsen, Bustillos, Franken, 
Dirks, Gonzalez, Holsman 

Ta invita demas famia, amigo, bisiñanan y conocirnan 
pa e acto di condolencia y entiero cu lo tuma lugar 
diahuebs 15 di augustus 2019 di 2 pa 4 pm na Royal 
Funeral Home, despues saliendo pa Santana catolico 
na Noord, 

Disculpa nos si den nos tristesa nos por a lubida algun 
famia y conocir. 

Prome y despues di entiero nos no ta ricibi bishita di 
condolencia na cas, 

‘ Çuti&ud & (fyiematwuf, 


Cabey blanco ta un corona di gloria; 
den e caminda di husticia e ta wordo haña. 
Prov. 16:31 


A bai sosega serca Señor: 

Jesus 

Salvador Rincones 

Mihorconoci como: "Chu” 

* 1 januari 1931 -110 augustus 2019 


Na nomber di su: 

Yuinan: 

Yvonne Rincones y famia 
Astrid Rincones y famia 

Albert (Chu) y Viveca Rincones-Solognier y famia 
Noris Rincones y famia 

Nieto y nietanan: 

Elsely Rincones y famia 

Joad y Viktorija López na Spaña 

Liza y Marc Busquets-López na Spaña 

Albert Rincones y famia 

Elsa y Lranklin Richardson-Rincones y famia 

Jordano Rincones y famia 

Michael Lioe-A-Tjam y famia 

Brian Matos y Julissa Arends y famia 

Jason Matos y Joseline Howell y famia 

Bisanieto y bisanietanan: 

Joelly Maduro y Nathan Maduro 

Maxim López, Alina López y Violeta López 

Karina Busquets y Gerard Busquets 

Tialda Richardson, Lia-Sophie Richardson y Zia-Marie 

Richardson 

Cathrine Matos y Draxler Matos 

Nova Matos, Luna Matos, Isla Matos y Siva Matos 

Rumannan: 

t Evaristo Rincones y famia na Venezuela 
t Gloria de Mey-Rincones y famia 
Ricci de Armas-Rincones y famia na Colombia 
Olga Rincones y famia 




Aurora 




*7u*t&ud $ (fyiematvut 


Mateo 11:28 

Tur ku ta kansá i kargá, bini serka Mi i Ami lo duna boso 
sosiegu, 

Cu dolor na nos curason, 
nos kier anuncia fayecimento di nos ser keri: 

Dionisio William 
Emerenciana 

Mihor conoci como "Wiwi” 
"08-04-1949-tl 3-08-2019 

Acto di entiero lo wordo anuncia despues 


Subrina mas serca: Milly Lranken-de Mey y famia 
Bisiña mas jega: Rigo Lranken y famia 
Bon amigo: David Tromp y famia 


Lamianan: Rincones, Solognier, López, Busquets, 
Richardson, Lioe-A-Tjam, Matos, Arends, Howell, 
Maduro, de-Mey, de Armas, Inocencia, Croes, Lranken, 
Tromp, suegro y suegranan, subrino y subrinanan, 
primo y primanan, comer y compernan y ihanan: 

Su famianan stima na Venezuela: Rincones, Cabrera y 
Mendez. 

Ta invita tur famia, amigo, bisiña y conocirnan pa asisti 
na e acto di entiero y oportunidad pa condolencia cual 
lo tuma lugar diahuebs 15 di augustus 2019 di 2’or pa 
4’or di atardi na Aurora Luneral Home, 

Despues di sirbishi nos ta compaña e restonan mortal 
pa Santana centraal na Sabana Basora, Nos ta aprecia 
boso presencia y nos ta lamenta cu despues di entiero 
nos no por ricibi bishita na cas, 

Nos kier a pidi nos disculpa si nos por a lubida un of 
otro famia den nos tristesa, 




Aurora 






" ?u*te%a£ 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason, 
nos ta anuncia fayecimento di nos ser keri: 




Antfora 




'pUH&Ull £ 0 ie*H*tfWUf, 


Mi ke alabá SEÑOR tur tempo, 

Su alabanza lo no kita fo’l mi boca, 

Mi alma ta gloria den SEÑOR, 

Laga humildenan bin tende y gosa. 

Canta grandesa di SEÑOR huntu cu mi, 
ban alabá SU Nomber tur huntu! 

Salmo 34 

Cu dolor na nos curason pero conforme cu boluntad di 
Señor, nos ta anuncia fayecimento di nos ser keri: 



Sra. Vda. Magdalena 
Trimon-Geerman 

Cariñosamente jama "Lena” 
"27-05-1930-tl 3-08-2019 

Acto di entiero lo wordo anuncia despues 




RBW 

Marcolino Dijkhoff 

Cariñosamente jama "Mache” 

"24-01 -1936 -113-08-2019 

Acto di despedida lo wordo anuncia despues 


j Website: 

“ www.awemainta.com 

■ Facebook: 

ij www.facebook.com/awemainta 
^ E-mail: 

■ noticia@awemainta.com 




583-1400 583-1444 

WHOM SHflLL I FEflR? 


THE LORDIS 

THESTRONGHOLD 

OF MY LIFE 


OF WHOME SHALLIBE AFRAID? 


PSALM 27.1 

Nobena pa celebra Fiesta di Niño Hesus di Praga 



BAN uni pa venera y celebra nos 
Dushi Niño Hesus. Nos y henter 
Aruba mester di hopi oracion, awor 


mas cu nunca. Alabez nos lo com- 
bina nos nobena cu apertura di Aña 
Escolar nobo. Ta pesey nos kier a 
invita henter nos comunidad, gran- 
di y chikito, tur fiel pa ban uni pa 
resa pa un y tur en especial nos 
mucha y nos hobennan. 

Nobena, sigui pa Santo Sacrifi- 
cio di Misa, lo tuma lugar tur dia 
den Misa Inmaculata Concepcion 
na Santa Cruz. 

Diabierna, 16 di augustus 2019 
pa 6.15 di atardi; diasabra, 17 di 
augustus 2019 pa 6.15 di atardi; 
diadomingo, 18 di augustus 2019 
pa 8.15 di mainta; dialuna, 19 di 
augustus 2019 pa 6.15 di atardi; 


diamars, 20 di augustus 2019 pa 
8.15 di atardi; diaranson, 21 di au- 
gustus 2019 pa 6.15 di atardi; dia- 
huebs, 22 di augustus 2019 pa 6.15 
di atardi; diabierna, 23 di augustus 
2019 pa 6.15 di atardi y diasabra, 
24 di augustus 2019 pa 6.15 di at- 
ardi. 

Diadomingo, 25 di augustus 
2018 nos lo celebra Fiesta di 
Niño Hesus di Praga y nos lo haci 
esaki cu un procesion cu lo sali pa 
8.30 a.m. for di den misa. Sigui pa 
un Santo Sacrificio di Misa pa 9.00 
p.m. di mainta. 

Rev.Pastor Jairo Maduro y Comis- 
ion Novena y Fiesta Niño Hesus di 
Praga. 


Eric Garcia ta keda cera 


WILLEMSTAD.- Corte di husticia a trata 
peticion di abogado Mr. Ornelio Kid Martina re- 
lacioná cu salud di e detenido Eric Garcia (79) 
den prizon na Coraal Specht. 

Eric Garcia ta sintando un condena di 4 aña se- 
gun veredicto di hues, pero e situacion di salud 
di e detenido no ta nada bon. E ta hopi swak y 
no por haya e dieta cu su médico y otro profecio- 
nalnan di salud ta dicta. 

Abogado Martina a indica, despues di e trata- 
mento den corte, cu prizon a duna un relato con 
ta tratando cu situacion di salud di Garcia pero 
corte a haya cu e informacion presentá no ta su- 
ficiente y como tal a duna prizon 14 dia pa bini 
bék pa completá nan informe. 

Un di e motibonan principal cu prizon no por 
cumpli cu e dieta pa e detenido ta falta di placa. 
Corte mester dicidl dia 27 di augustus próximo 
kico ta pasa. Tanten e éx bankero Eric Garcia ta 
keda den prizon. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona ' 





LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

